
НА ЗАСЕДАНИЕТО ПРИСЪСТВАТ:

I. ОБЩИНСКИ СЪВЕТНИЦИ: д-р Бистра Павловска, инж. Валери Босилков, Веселка Врайкова, Веско Манолов, Евелина Михова, инж. Иво Кондров, Илиян Шалварков, Калоян Прокопиев, Магдалена Вълкова, инж. Момчил Линов, д-р Невена Александрова, Николай Арабаджиев, Юлиян Господинов.

ОТСЪСТВАЩИ: няма

II. КМЕТ НА  ОБЩИНА  БЕЛЕНЕ: Милен Дулев

III. ЗАМЕСТНИК-КМЕТОВЕ НА ОБЩИНА БЕЛЕНЕ: инж. Петър Ангелов

IV. КМЕТОВЕ НА КМЕТСТВА: Красимира Диманова,  Румен Георгиев,  Наташа Георгиева, Светослав Ангелов

V. СЛУЖИТЕЛИ НА ОБЩИНСКА АДМИНИСТРАЦИЯ:Анна Несторова Николай Първанов, Милена Илиева, Павел Ръжгев, Петя Кюрчева, Петя Босилкова, инж. Пламен Петров, инж. Христина Иванова – Мънева .

VI. РЪКОВОДИТЕЛИ И ПРЕДСТАВИТЕЛИ НА ИНСТИТУЦИИ: не присъстват

VII. ГРАЖДАНИ: не присъстват

Д-р Бистра Павловска поздрави и отбеляза, че присъстват всички 13 общински съветници. След констатиране на кворума, председателят откри заседанието.

Д-р Павловска представи проекта на дневен ред от 11  точки като припомни, че едно от    предложенията е било оттеглено по време на заседанията на постоянните комисии и съответно не попада в днешния проект на дневен ред.

Председателят даде думата за въпроси и предложения по проекта на дневен ред.

Калоян Прокопиев предложи т. 2 от проекта на дневен ред:
	 „Предложение от Милен Павлов Дулев – кмет на община Белене относно приемане на Наредба за изменение на Наредба за определянето и администрирането на местните такси и цени на услуги на територията на община Белене.“




- да отпадне на основание чл. 62, ал. 2 от Правилника за организацията и дейността на Общински съвет – Белене, неговите комисии и взаимодействието му с общинската администрация: „Съгласно правилника в дневния ред на заседанията следва да влизат само материали, по които има становища на комисиите, в това число приет проект на решение. По т. 2 няма приет проект на решение от нито една постоянна комисия…“

Д-р Павловска припомни, че действително комисиите са се въздържали по така направеното предложение, тъй като към онзи момент е липсвала определена поясняваща информация, която в последствие е била представена в отговор на направените забележки. 

Д-р Павловска пристъпи към гласуване на така направеното предложение на Калоян Прокопиев т. 2 да отпадне от дневния ред.

Гласували общински съветници: 13 
ЗА: 3
ВЪЗДЪРЖАЛ СЕ: 10
ПРОТИВ: няма 
НЕ СЕ ПРИЕМА
	    
[bookmark: Д_Н_Е_В_Е_Н__Р_Е_Д]Д Н Е В Е Н Р Е Д

1. Предложение от Милен Павлов Дулев – кмет на община Белене относно доклад за междинна оценка на ПЛАН ЗА ИНТЕГРИРАНО РАЗВИТИЕ НА ОБЩИНА БЕЛЕНЕ 2021-2027 г.

2. Предложение от Милен Павлов Дулев – кмет на община Белене относно приемане на Наредба за изменение на Наредба за определянето и администрирането на местните такси и цени на услуги на територията на община Белене.

3. Предложение от Милен Павлов Дулев – кмет на община Белене относно даване на съгласие за продажба на общински имот – Апартамент в гр.Белене на наемател, настанен в него по административен ред, без провеждане на публичен търг по реда на ЗОС.

4. Доклад от Милен Павлов Дулев – кмет на община Белене относно разрешение за изработване на проект частично изменение на Общия устройствен план на гр. Белене в обхвата на УПИ VII-1353 и УПИ IX-1355 в стр.кв. 113 по плана на града и изработване на проекти за изменение на ПУП-ПРЗ на имотите.

5. Доклад от Милен Павлов Дулев – кмет на община Белене относно одобряване на проект за изменение на Подробен устройствен план – Парцеларен план за трасе на кабел 20kW до ПИ 03366.179.16 в местност „Каракашева могила“ в землището на гр. Белене.

6. Предложение от Милен Павлов Дулев - кмет на община Белене относно кандидатстване на Община Белене по интервенция „ІІ.Г.6 – Инвестиции в основни услуги и дребна по мащаби инфраструктура в селските райони“ от Стратегическия план за развитие на земеделието и селските райони на Република България за периода 2023-2027 г. с проектно предложение „Основен ремонт на ул. „Марица“ от ОТ 57 до ОТ 331 – етап 1, ул. „Хисарлъка“ от ОТ 623 до ОТ 601 – етап 1, ул. „Хан Аспарух“ ОТ 449 до ОТ 442 – етап 1, ул. „Стефан Караджа“ от ОТ 427-585-587-588 – етап 1 и ул. „Филип Станиславов“ от ОТ 488а до ОТ 499б – етап 1 в град Белене, Община Белене“.


7. Предложение от Милен Павлов Дулев - кмет на община Белене относно кандидатстване на Община Белене по интервенция „ІІ.Г.6 – Инвестиции в основни услуги и дребна по мащаби инфраструктура в селските райони“ от Стратегическия план за развитие на земеделието и селските райони на Република България за периода 2023-2027 г. с проектно предложение „Основен ремонт на ул. „Пенчо Славейков“ от ОТ 380 до ОТ 401 – етап 2, подетап 2.1, ул. „Украйна“ кв. 51 – етап 1, ул. „Дунав“ от ОТ 619 до ОТ 1018 – етап 1 и ул. „Апостол Високов“ от ОТ 26 до ОТ 7 – етап 1 в град Белене, Община Белене“.

8. Предложение от Милен Павлов Дулев – кмет на община Белене относно отдаване под наем на недвижим имот – публична общинска собственост, след провеждане на публичен търг по реда на Закона за общинската собственост (ЗОС) и Наредбата за изменение и допълнение на Наредба за реда за придобиване, управление и разпореждане с общинско имущество по чл.8, ал.2 от Закона на общинска собственост.

9. Предложение от Милен Павлов Дулев – кмет на община Белене относно трансформиране на средства от целевата субсидия за капиталови разходи в трансфер за други целеви разходи на общината за извършване на неотложни текущи ремонти на улична мрежа за 2025 година.

10. Предложение от Юлиян Атанасов Господинов – председател на Комисия за предотвратяване и установяване на конфликт на интереси при Общински съвет-Белене относно Доклад от проверка на декларации по § 2, ал. 5 от Допълнителните разпоредби на Закона за противодействие на корупцията (ЗПК), съгласно чл. 3, ал. 8 от Наредбата за организацията и реда за извършване на проверки на декларации и установяване на конфликт на интереси (НОРИПДУКИ) на Постоянна комисия по предотвратяване и установяване конфликт на интереси при Общински съвет - Белене

11. Изказвания, питания, становища и предложения от граждани.

ПЪРВА ТОЧКА
Предложение от Милен Павлов Дулев – кмет на община Белене относно доклад за междинна оценка на ПЛАН ЗА ИНТЕГРИРАНО РАЗВИТИЕ НА ОБЩИНА БЕЛЕНЕ 2021-2027 г
Докладва  Милен Дулев – кмет на Община Белене. 
Д-р Павловска припомни, че проф. д-р Андрей Захариев е присъствал на заседанията на постоянните комисии и подробно е представил доклада за междинната оценка. Докладът е бил обсъден подробно и от съветниците.

Председателят на Общинския съвет даде думата на председателите на постоянните комисии за становища.
Веселка Врайкова – председател на ПК „Образование социални политики, култура, спорт и туризъм“ представи становището на комисията. При 6 присъствали, 6 са гласували „ЗА.

Д-р Невена Александрова – председател на ПК „Здравеопазване, обществен ред и сигурност, законност и контрол по изпълнение на решенията.“ При 4 присъствали, 4 са гласували „ЗА“.

Инж. Иво Кондров – председател на ПК „Регионална политика, общинска собственост, устройство на територията, екология, земеделие и гори“ представи становището на комисията. При 7 присъствали, 7 са гласували „ЗА“ .

Николай Арабаджиев – председател на ПК „Икономика, бюджет, финанси и програми за финансиране“ представи становището на комисията. При 7 присъствали, 7 са гласували „ЗА“.
След като коментари и предложения не постъпиха, председателят премина към гласуване.
РЕШЕНИЕ №46

1. На основание чл. 21, ал. 1, т. 12 от ЗМСМА, чл. 33 от Закона за регионално развитие и чл. 26, ал. 1 от Правилника за прилагане на Закона за регионалното развитие одобрява Доклад за междинна оценка на План за интегрирано развитие 2021-2027 г.

2. Възлага на Кмета на Общината последващи действия, съгласно ЗРР.

Гласували 13 общински съветници: ЗА: 13
ВЪЗДЪРЖАЛ СЕ: няма
ПРОТИВ: няма 

ПРИЕМА СЕ


ВТОРА ТОЧКА
Предложение от Милен Павлов Дулев – кмет на община Белене относно приемане на Наредба за изменение на Наредба за определянето и администрирането на местните такси и цени на услуги на територията на община Белене.

Докладва Милен Дулев – кмет на Община Белене като припомни, че на общинските съветници е изпратена исканата допълнителна информация във връзка с промените на таксите.

Предложението е разгледано от всички постоянни комисии като:
· членовете на ПК „Образование социални политики, култура, спорт и туризъм“ са гласували с 4 „Въздържал се“ и 2 „Против“.
 
· членовете на ПК „Здравеопазване, обществен ред и сигурност, законност и контрол по изпълнение на решенията“ са гласували с 4 „Въздържал се“ и 1 „Против“.

· членовете на ПК „Регионална политика, общинска собственост, устройство на територията, екология, земеделие и гори“ са гласували с 4 „Въздържал се“ и 2 „Против“.

· членовете на ПК „Икономика, бюджет, финанси и програми за финансиране“ са гласували с 5 „Въздържал се“ и 1 „Против“.

Д-р Павловска подчерта, че екипът, който стои зад изработването на наредбата се е съобразил с препоръките, въпросите и питанията на съветниците и всеки от тях е получил наредбата с „било-става“ и необходимите разяснения.

Председателят даде думата на съветниците за дебат предвид допълнително представената информация: 

„Предлагам сега да се състои дебата и който има забележки да даде отново своето мнение и да вземем решение удовлетворява ли Ви, това което получихме и заслужава ли си да приемем Наредбата…“

Калоян Прокопиев отговори, че не е имало достатъчно време да се запознае с нея.
Д-р Павловска сподели, че е длъжна да даде думата на съветниците. „Можете да направите и друго предложение. Видяхте, че миналата седмица всички се доверихме на изказванията на двамата най-активни съветници… Сега искам да уважа големия труд на екипа изготвил наредбата. Нека, който се е запознал да каже нещо.“

Юлиян Господинов: „Не съм съгласен, че комисиите нямаха становище. То е в три варианта: „приема“, „отхвърля“ и съответно „въздържа се“. Всички съветници сме равнопоставени. Моят вот го дадох по този начин, защото липсваше информация за общинския съвет, която администрацията има, но не я беше дала… Ние сме надявам се учеща се администрация. Надявам се всяко наше събиране да служи като надграждане на знанията, уменията и компетенциите както на хората, които сме тук на тази маса, така и на работещите в тази сграда в интерес на нашата местна общност. Съответно когато се внасят следващи предложения за наредби, промени и актуализации да се спазва утвърден начин на работа с оглед да е ясно както за нас съветниците, така и за обществеността какво точно гласуваме, така и защо точно такива са цените, както каза господин Арабаджиев предният път на заседанията на комисиите. Да може когато хората ни попитат да имаме някаква обосновка. В случая вече имаме липсващата колонка „било“, получихме методиката и съответно финансови обосновки на различни по вид такси… Вече документа, който имаме заслужава да бъде подкрепен. Вече виждаме логиката на общинска администрация, виждаме логиката и затова ще го подкрепя...“

Д-р Бистра Павловска: „Може би грешката беше моя, идеята ми беше, че няма положително становище. Консултирах се, получих уверение, че не сме в нарушение…“

Николай Арабаджиев попита за т. 7 и т. 8 в първата таблица за разносна търговия, дали има такива постъпления?

Милен Дулев: „Имахме подобни търговци. Те идваха в почивните дни и не плащаха такси. Разнасяха посуда и др. и правеха повече проблеми отколкото предоставяха улуги… Спряхме ги с полицията.“

Николай Арабаджиев: „Важи ли същото в т. 8 – за автомобил на ден? Вдигаме ги драстично, а нямаме постъпления.“
Милен Дулев: „Може да се появят с автомобили. Затова я имаме, защото в даден момент може да се възползваме… Ако го нямаме, не може да се продаде услугата.“
Николай Арабаджиев: „При сватбените ритуали и погребения също има драстични разлики. Ясно е, че има инфлация, таксите не са пипани толкова време и трябва да се вдигнат. С какво ще се подобри услугата?“
Милен Дулев: „Разходите са се вдигнали предвид размера на минималната заплата. Нормално е, защото в изнесения ритуал участват и повече хора, транспорт и всички дейности поскъпват в тази област. Ангажират се и допълнително хора. Затова процентът е такъв. Разходите на ангажираното лице са по-високи. Основната услуга се предоставя вътре в сградата. Там цената е минимална.“

Калоян Прокопиев: „Видях, че има такса за автопазари. На ул. Фердинанд Дечев има автокъща, която е окупирала тротоарите. Каква е таксата всъщност? 5 лв. на ден или на автомобил или на кв. м.? Няма мярка. Не става ясно.“

Румен Георгиев – кмет на с. Кулина вода отговори, че собственикът е негов близък и е намерил място под наем където ще бъде автокъщата и колите са вече там.

Инж. Петър Ангелов: „За ползване на тротоари, площади, улични платна и други терени за търговска дейност на открито за гр. Белене. За 1 зона е било 1 лв. и става 5 лв. За втора зона и за селата е било 0.80 лв. и става 3 лв. на квадратен метър на ден. Ако Общинският съвет приеме само за автомобил, за брой…“

Юлиян Господинов: „Едното е търговия с автомобил, а другото е автопазар.“

Инж. Петър Ангелов: „Става въпрос за търговска дейност на открито.“

	  Калоян Прокопиев: „Аз не подкрепям. Моето предложение беше да отпадне и да влезе на следващата сесия.“

Д-р  Павловска премина към поименно гласуване.
РЕШЕНИЕ №47

На основание чл. 21, ал. 1, т.6 и т. 23 и чл. 21, ал. 2 от Закона за местното самоуправление и местната администрация и чл. 9, във вр. с чл.6, ал.2, чл.8 и чл.66 от Закона за местните данъци и такси

1. Общински съвет - Белене приема Наредба за изменение на Наредбата за определянето и администрирането на местните такси и цени на услуги на територията на община Белене, съгласно Приложение № 1, към настоящето решение. 

[bookmark: _Hlk153270035]Неразделна част от настоящото решение е Приложение №1, съдържащо текста на приетата Наредба за изменение на Наредба за определянето и администрирането на местните такси и цени на услуги на територията на община Белене.

Гласували поименно 13 общински съветници:
ЗА: 10 (д-р Бистра Павловска, инж. Валери Босилков, Веселка Врайкова, Веско Манолов, инж. Иво Кондров, Илиян Шалварков, Магдалена Вълкова, д-р Невена Александрова, Николай Арабаджиев, Юлиян Господинов)
ВЪЗДЪРЖАЛ СЕ: няма
ПРОТИВ: 3  (Евелина Михова, Калоян Прокопиев, инж. Момчил Линов)
ПРИЕМА СЕ

ТРЕТА ТОЧКА:

	Предложение от Милен Павлов Дулев – кмет на община Белене относно даване на съгласие за продажба на общински имот – Апартамент в гр.Белене на наемател, настанен в него по административен ред, без провеждане на публичен търг по реда на ЗОС.
Докладва инж. Петър Ангелов – зам.-кмет на Община Белене.

Д-р Павловска даде думата на председателите на постоянните комисии където е разгледано предложението за становища.

Инж. Иво Кондров – председател на ПК „Регионална политика, общинска собственост, устройство на територията, екология, земеделие и гори“ представи становището на комисията. При 7 присъствали, 7 са гласували „ЗА“ .

Николай Арабаджиев – председател на ПК „Икономика, бюджет, финанси и програми за финансиране“ представи становището на комисията. При 7 присъствали, 7 са гласували „ЗА“.

След като коментари и предложения не постъпиха, председателят премина към поименногласуване.
Р Е Ш Е Н И Е №48

1. На основание чл.21, ал.1, т.8 от ЗМСМА, чл.47, ал.2 от ЗОС и чл.36, ал.3 от Наредба №11 по чл.45а от ЗОС за реда и условията за настаняване в общински жилища на територията на община Белене приема доклад за пазарната оценка, изготвен от лицензиран оценител на имоти ”ХЕМУС КОНСУЛТ” ЕООД – гр. Троян в размер на 12 500,0 лева /дванадесет хиляди и петстотин лева и стотинки (не се начислява ДДС съгласно чл.45, ал.3 от ЗДДС).

2. На основание чл.21, ал.1, т.8 от ЗМСМА, чл.47, ал.1, т.3 от ЗОС, чл.34, ал.1, т.2 и чл.35, ал.1 от Наредба №11 по чл.45а от ЗОС за реда и условията за настаняване в общински жилища на територията на община Белене дава съгласие за продажба без търг или конкурс на общинско жилище – (апартамент), вид собств. Общинска частна, тип Жилище, апартамент в жилищна или вилна сграда, или в сграда със смесено предназначение, бр. нива на обекта 1 /едно/ - Самостоятелен обект в сграда (СОС) с идентификатор 03366.602.186.5.5 /нула три три шест шест точка шест нула две точка едно осем шест точка пет точка пет/ по КККР на гр. Белене – Апартамент №5 /пет/ със ЗП – 39,0 кв.м. /тридесет и девет цяло и нула стотни кв.м./, находящ се в гр. Белене, ул. ”Иван Вазов“ №10, жил.бл.2/42, вх. Д, ет.2, стр.кв.42, ведно с прилежащото избено помещение (маза) №5 /пет/ със ЗП - 4,53 кв.м. /четири цяло и петдесет и три стотни кв.м./ и 0,8047 % ид. ч. /нула цяло осем хиляди и четиридесет и седем процента ид. ч./ от общите части на сградата, застроен в Поземлен имот с идентификатор 03366.602.186 /нула три три шест шест точка шест нула две точка едно осем шест/ по КККР, актуван с АЧОС №3198/ 09.10.2024 год. за сумата от 12 500,0 лева /дванадесет хиляди и петстотин лева и стотинки (не се начислява ДДС съгласно чл.45, ал.3 от ЗДДС).

3. Възлага на кмета на община Белене да извърши всички последващи правни и фактически действия, в т.ч. и да сключи договор за продажба на имота, съобразно взетите решения по т.1 и т.2

Гласували поименно 13 общински съветници:
ЗА: 13 (д-р Бистра Павловска, инж. Валери Босилков, Веселка Врайкова, Веско Манолов, Евелина Михова, инж. Иво Кондров, Илиян Шалварков, Калоян Прокопиев, Магдалена Вълкова, инж. Момчил Линов, д-р Невена Александрова, Николай Арабаджиев, Юлиян Господинов)
ВЪЗДЪРЖАЛ СЕ: няма
ПРОТИВ: няма 
ПРИЕМА СЕ
ЧЕТВЪРТА ТОЧКА:

	        Доклад от Милен Павлов Дулев – кмет на община Белене относно разрешение за изработване на проект частично изменение на Общия устройствен план на гр. Белене в обхвата на УПИ VII-1353 и УПИ IX-1355 в стр.кв. 113 по плана на града и изработване на проекти за изменение на ПУП-ПРЗ на имотите.
Докладва инж. Петър Ангелов – зам.-кмет на Община Белене като инж. Христина Иванова-Мънева направи подробни разяснения.

Д-р Павловска даде думата за становище.

Инж. Иво Кондров – председател на ПК „Регионална политика, общинска собственост, устройство на територията, екология, земеделие и гори“ представи становището на комисията. При 7 присъствали, 7 са гласували „ЗА“ .

След като коментари и предложения не постъпиха, председателят премина към гласуване.
РЕШЕНИЕ № 49

1. На основание чл. 21, ал. 1, т. 11 от ЗМСМА и във връзка с чл.134, ал.1, т.1  от ЗУТ Общинският съвет разрешава изготвяне на проект за частично изменение на Общия устройствен  план на гр. Белене в обхвата на УПИ VII-1353 и УПИ IX-1355  в стр.кв. 113 по плана на града, като устройствената зона за застрояването в имотите се промени от Жилищна устройствена зона за малкоетажно застрояване „Жм“  в  Смесена устройствена зона„Смф“. 

2. Приема задание за изменение на ОУП на гр. Белене в обхвата на УПИ VII-1353 и УПИ IX-1355  в стр.кв. 113 по плана на града.

3. На основание чл. 21, ал. 1, т. 11 от ЗМСМА, чл.134, ал.2, т.6 и ал.3 от ЗУТ  Общински съвет Белене разрешава изработване на изменение на Подробни устройствен планове – План за регулация и застрояване  за УПИ VII-1353 и УПИ IX-1355  в стр.кв. 113,  като отреждането за имота се измени от „За индивидуално жилищно строителство“ в  „За обществено-обслужващи и производстрено-складови дейности“, като двата плана да се изменят едновременно, но изменението на Подробния устройствен план  се одобри след одобряването на Общия устройствен план в съответствие с чл. 134, ал. 3  от ЗУТ.

4. Разходите по изменение на плановете са за сметка на собствениците на УПИ VII-1353 и УПИ IX-1355  в стр.кв. 113.

5. Възлага на Кмета на Общината изпълнение на последващите съгласно ЗУТ действия.	
		
Гласували 13 общински съветници:
ЗА: 13
ВЪЗДЪРЖАЛ СЕ: няма
ПРОТИВ: няма
ПРИЕМА СЕ


ПЕТА ТОЧКА:

Доклад от Милен Павлов Дулев – кмет на община Белене относно одобряване на проект за изменение на Подробен устройствен план – Парцеларен план за трасе на кабел 20kV до ПИ 03366.179.16 в местност „Каракашева могила“ в землището на гр. Белене.
Докладва инж. Петър Ангелов – зам.-кмет на Община Белене като уточни, че става въпрос за 20 kV (киловолта), а не 20 kW (киловата) и следва в решението да бъде отразено по правилния начин. Инж. Мънева уточни, че експертният съвет е записал правилно и явно се е получила техническа грешка в последствие.

Д-р Павловска даде думата за становище.

   Инж. Иво Кондров – председател на ПК „Регионална политика, общинска собственост, устройство на територията, екология, земеделие и гори“ представи становището на комисията. При 7 присъствали, 7 са гласували „ЗА“ .

Д-р Павловска даде думата за въпроси. 

Илиян Шалварков: „Към мен се обърнаха граждани, които ще бъдат засегнати от изкопните работи по ул. Възраждане и поставиха някои въпроси:
 1. Съгласувани ли са с ВиК с цел превенция на аварии? При евентуални такива кой ще ги поправя? 
 2. След тези изкопни дейности, ще се разкопаят осем улици напречно, ще има ли някакво подобрение на градската среда?
Аз от своя страна задавам въпрос: Всяка година кмета и администрацията полагат неимоверни усилия за асфалтиране на улици, подобряване на градска среда, подобряване на тротоарни площи и междублокови пространства. Ако в бъдеще имаме много на брой такива проекти в различни точки в околностите на Белене и всяка една трябва да се свърже в различен трафопост в града, всеки път ли ще разкопаваме съществуващи и асфалтирани улици. Не е ли по-добре да се измисли по-устойчиво решение, което ще е в интерес и на инвеститорите и на общината? Фотоволтаиците извън града да се връзват към някакъв външен източник и ако ще разкопаваме, да е един път, за да направим едно общо трасе, за да се свързват към него. Присъединявам се към забележката на г-н Ангелов за кV и kW. По кабелите минава напрежение, така че е kV. Благодаря.“

Д-р Павловска даде думата на инж. Ангелов за отговор на така поставените въпроси.

Инж. Петър Ангелов: „Вие одобрявате ПУП. След ПУП-а следва проект. Той се одобрява от всички институции. Съгласува се. Ако не се одобри от всички институции, на него не може да му се издаде разрешение за строеж… Имал е намерение, направил е ПУП-а, след Вашето одобрение следва изработването на работния проект. След изработване на работния проект, Ви обещавам, че всички Вие ще бъдете осведомени кой от коя институция не е разрешила или съгласувала съответния проект. Аз знам, че цялата ул. Възраждане от Автомивката, по цялата дължина в западната част, ще трябва да излезе кабела извън града. Трасето е дълго около 3 цяло и няколко км и ще Ви кажа защо им е дадено проучването от електроенергийното предприятие. Всички въздушни изводи, които минават през каракашева могила… Това са два извода, третия е собственост на Саня… Са заети от мощност от фотоволтаици. На тези електропроводи няма мощност. Въздушните вече са заети на сто процента със становища за мощност от фотоволтаици. Затова енергийното предприятие вече си позволява да влиза в кабелните изводи в града. Ако има петна извън града, това ще продължи. Те ще влизат в кабелните изводи, които не са натоварени. Ако имате допълнителни въпроси, ще отговоря. Надявам се, че успях да ви запозная накратко.“

Милен Дулев: „Улиците където се пресичат, да бъде с къртица. За мен е по-добре да се пробива с къртица, за да не нарушаваме целостта на асфалтовата покривка.“
Веселка Врайкова попита каква е дълбочината на кабела.
Инж. Петър Ангелов отговори, че е кабел 20 kV, с максимална дълбочина 1,20 м.
Веселка Врайкова изрази опасения, че според дълбочината на кабела, ще се засегне водопровод и отбеляза, че при ползване на къртица няма гаранция къде ще излезе.
Инж. Петър Ангелов: „Можем да задължим инвеститора проектът му да е в кабелен канал. Цялото трасе… Който ще може евентуално да обслужи и следващи инвеститори. Първият трябва поне да го изгради, ако не е с къртица през пътя.“
Веселка Врайкова: „През къде ще минава? В зеленото или през тротоара?“
Инж. Петър Ангелов: „В зеленото.“
Инж. Момчил Линов: „Понеже съм изграждал пътища, там където се пресичат -  задължително е стоманени тръби.“
Инж. Христина Иванова-Мънева направи някои разяснения и уточни: „Става въпрос, че ще засегнем отклоненията на ВиК, защото са с различни дъблочини… Проектантът трябва да спази всички изисквания по наредбата за сервитутите… Няма как тези неща да са вписани в решението, това са технически решения.“
Веселка Врайкова: „Въпросът е кой ще носи отговорност. Имам горчивия опит, че се минава и се чупи. Не виждам как можем да се справим.“
Милен Дулев: „Ако трябва да запишем, че обсадните тръби трябва да са метални?“
Инж. Христина Иванова-Мънева: „Това се прави и е задължително. За ниските напрежения на тръбноканалната също са обсадни тръби…“
Д-р Павловска: „Нашата скромна работа днес е да одобрим проекта на изменение на  ПУП. Колко още следващи стъпки има, които не зависят от нас. Не можем да определяме откъде да мине кабелът, в какви метални кутии да бъде сложен.“

Председателят премина към гласуване.
РЕШЕНИЕ №50

1. [bookmark: _GoBack]На основание чл. 129, ал. 1 от ЗУТ, Общински съвет-Белене ОДОБРЯВА проекта на Подробен устройствен план – Парцеларен план за трасе на кабел 20kV до ПИ 03366.179.16 в местност „Каракашева могила“ в землището на гр. Белене.

2. Съгласно чл. 215, ал. 4 от ЗУТ решението подлежи на обжалване в 30-дневен срок от обнародването в „Държавен вестник“ пред Административен съд-Плевен чрез Община Белене.

3. Възлага на кмета на общината изпълнение на последващите правни и фактически действия, съгласно Закона за устройство на територията, свързани с изпълнението на настоящето решение.
		
Гласували 13 общински съветници:
ЗА: 10
ВЪЗДЪРЖАЛ СЕ: 3
ПРОТИВ: няма

ПРИЕМА СЕ




ШЕСТА ТОЧКА:

	Предложение от Милен Павлов Дулев - кмет на община Белене относно кандидатстване на Община Белене по интервенция „ІІ.Г.6 – Инвестиции в основни услуги и дребна по мащаби инфраструктура в селските райони“ от Стратегическия план за развитие на земеделието и селските райони на Република България за периода 2023-2027 г. с проектно предложение „Основен ремонт на ул. „Марица“ от ОТ 57 до ОТ 331 – етап 1, ул. „Хисарлъка“ от ОТ 623 до ОТ 601 – етап 1, ул. „Хан Аспарух“ ОТ 449 до ОТ 442 – етап 1, ул. „Стефан Караджа“ от ОТ 427-585-587-588 – етап 1 и ул. „Филип Станиславов“ от ОТ 488а до ОТ 499б – етап 1 в град Белене, Община Белене“.

Докладва Милен Дулев – кмет на община Белене.

Д-р Павловска даде думата за становище.

Николай Арабаджиев – председател на ПК „Икономика, бюджет, финанси и програми за финансиране“ представи становището на комисията. При 7 присъствали, 7 са гласували „ЗА“.

След като коментари и предложения не постъпиха, председателят премина към гласуване.
Р Е Ш Е Н И Е №51

На основание чл. 21, ал. 1, т. 23 от Закона за местното самоуправление и местната администрация и чл. 60, ал. 1 от Административно процесуалния кодекс, Общински съвет – Белене:

1. Дава съгласие Община Белене да кандидатства с проектно предложение „Основен ремонт на ул. „Марица“ от ОТ 57 до ОТ 331 – етап 1, ул. „Хисарлъка“ от ОТ 623 до ОТ 601 – етап 1, ул. „Хан Аспарух“ ОТ 449 до ОТ 442 – етап 1, ул. „Стефан Караджа“ от ОТ 427-585-587-588 – етап 1 и ул. „Филип Станиславов“ от ОТ 488а до ОТ 499б – етап 1 в град Белене, Община Белене“ по интервенция „ІІ.Г.6 – Инвестиции в основни услуги и дребна по мащаби инфраструктура в селските райони“ от Стратегическия план за развитие на земеделието и селските райони на Република България за периода 2023-2027 г.

2. Потвърждава, че дейностите, включени в проекта, съответстват на приоритетите на Плана за интегрирано развитие на Община Белене за периода 2021-2027 г.

3. Допуска предварително изпълнение на решението на основание чл. 60 , ал. 1 от АПК.

4. Възлага на Кмета на община Белене да предприеме всички последващи действия за  подготовка на всички необходими документи и подаване на проектното предложение.

Мотиви за допускане за предварително изпълнеие: Обявената крайна дата за кандидатстване с проектното предложение е 04.07.2025 г. В случай, че същото не бъде внесено в посечения по – горе срок, ще последва значителна и трудно поправима вреда за местната общност, която ще погуби този вече целево предвиден и значителен финансов ресурс, с който би могъл да се реализира основния ремонт на улиците, предмет на интервенцията. Предвиденото по проекта подобряване на част от общинската улична мрежа е от особено важен обществен интерес, тъй като ще възстанови компрометирани улични участъци, с което ще се подобри транспортната свързаност и достъпност в населеното място и жизнената среда, като цяло без за това да се използват общински средства. С оглед приоритетната нужда от реализирането на конкретното проектно предложение и предвидения значителен ресурс, който ще бъде предоставен безвъзмездно на община Белене и който същата не е в състояние да отдели от собствения си ограничен бюджет, е необходимо да се допусне предварително изпълнение на решението на общинския съвет. Това ще даде възможност за своевременно подаване на проектното предложение от община Белене и осигуряване на изпълнението му в полза на местната общност.  
	
Гласували 13 общински съветници: 
ЗА: 13 
ВЪЗДЪРЖАЛ СЕ: няма 
ПРОТИВ: няма

ПРИЕМА СЕ

СЕДМА ТОЧКА:

	Предложение от Милен Павлов Дулев - кмет на община Белене относно кандидатстване на Община Белене по интервенция „ІІ.Г.6 – Инвестиции в основни услуги и дребна по мащаби инфраструктура в селските райони“ от Стратегическия план за развитие на земеделието и селските райони на Република България за периода 2023-2027 г. с проектно предложение „Основен ремонт на ул. „Пенчо Славейков“ от ОТ 380 до ОТ 401 – етап 2, подетап 2.1, ул. „Украйна“ кв. 51 – етап 1, ул. „Дунав“ от ОТ 619 до ОТ 1018 – етап 1 и ул. „Апостол Високов“ от ОТ 26 до ОТ 7 – етап 1 в град Белене, Община Белене“.

Докладва Милен Дулев – кмет на община Белене.

Д-р Павловска даде думата за становище.

Николай Арабаджиев – председател на ПК „Икономика, бюджет, финанси и програми за финансиране“ представи становището на комисията. При 7 присъствали, 7 са гласували „ЗА“.

След като коментари и предложения не постъпиха, председателят премина към гласуване.


РЕШЕНИЕ №52

На основание чл. 21, ал. 1, т. 23 от Закона за местното самоуправление и местната администрация и чл. 60, ал. 1 от Административно процесуалния кодекс, Общински съвет – Белене:

1. Дава съгласие Община Белене да кандидатства с проектно предложение „Основен ремонт на ул. „Пенчо Славейков“ от ОТ 380 до ОТ 401 – етап 2, подетап 2.1, ул. „Украйна“ кв. 51 –  етап 1, ул. „Дунав“ от ОТ 619 до ОТ 1018 – етап 1 и ул. „Апостол Високов“ от ОТ 26 до ОТ 7 – етап 1 в град Белене, Община Белене“ по интервенция „ІІ.Г.6 – Инвестиции в основни услуги и дребна по мащаби инфраструктура в селските райони“ от Стратегическия план за развитие на земеделието и селските райони на Република България за периода 2023-2027 г.

2. Потвърждава, че дейностите, включени в проекта, съответстват на приоритетите на Плана за интегрирано развитие на Община Белене за периода 2021-2027 г.

3. Допуска предварително изпълнение на решението на основание чл. 60 , ал. 1 от АПК.

4. Възлага на Кмета на община Белене да предприеме всички последващи действия за  подготовка на всички необходими документи и подаване на проектното предложение.

Мотиви за допускане за предварително изпълнение: Обявената крайна дата за кандидатстване с проектното предложение е 04.07.2025 г. В случай, че същото не бъде внесено в посечения по – горе срок, ще последва значителна и трудно поправима вреда за местната общност, която ще погуби този вече целево предвиден и значителен финансов ресурс, с който би могъл да се реализира основния ремонт на улиците, предмет на интервенцията. Предвиденото по проекта подобряване на част от общинската улична мрежа е от особено важен обществен интерес, тъй като ще възстанови компрометирани улични участъци, с което ще се подобри транспортната свързаност и достъпност в населеното място и жизнената среда, като цяло без за това да се използват общински средства. С оглед приоритетната нужда от реализирането на конкретното проектно предложение и предвидения значителен ресурс, който ще бъде предоставен безвъзмездно на община Белене и който същата не е в състояние да отдели от собствения си ограничен бюджет, е необходимо да се допусне предварително изпълнение на решението на общинския съвет. Това ще даде възможност за своевременно подаване на проектното предложение от община Белене и осигуряване на изпълнението му в полза на местната общност.  

Гласували 13 общински съветници: 
ЗА: 13 
ВЪЗДЪРЖАЛ СЕ: няма 
ПРОТИВ: няма
ПРИЕМА СЕ

ОСМА ТОЧКА:

Предложение от Милен Павлов Дулев – кмет на община Белене относно отдаване под наем на недвижим имот – публична общинска собственост, след провеждане на публичен търг по реда на Закона за общинската собственост (ЗОС) и Наредбата за изменение и допълнение на Наредба за реда за придобиване, управление и разпореждане с общинско имущество по чл.8, ал.2 от Закона на общинска собственост.

Докладва инж. Петър Ангелов – зам.-кмет на община Белене.

Д-р Павловска даде думата за становища.



  
 Инж. Иво Кондров – председател на ПК „Регионална политика, общинска собственост, устройство на територията, екология, земеделие и гори“ представи становището на комисията. При 7 присъствали, 7 са гласували „ЗА“ .

 Николай Арабаджиев – председател на ПК „Икономика, бюджет, финанси и програми за финансиране“ представи становището на комисията. При 7 присъствали,  са гласували „ЗА“.
След като други коментари и предложения не постъпиха, председателят премина към поименно гласуване.
РЕШЕНИЕ №53

1. На основание чл.21, ал.1, т.8 от ЗМСМА, чл.14, ал.7 от ЗОС и чл.18, ал. 1 от Наредбата за изменение и допълнение на Наредба за реда за придобиване, управление и разпореждане с общинско имущество по чл.8, ал.2 от Закона на общинска собственост открива процедура за отдаване под наем на части от втори етаж на административно- търговска сграда – публична общинска собственост, находящи се в с.Татари, община Белене, УПИ ХІІІ-241, стр.кв.32 по плана на селото, както следва:
- канцелария с южно изложение № 8 с полезна площ 13,76 кв.м.
- канцелария със северно изложение № 9 с полезна площ 11,40 кв.м.

2. На основание чл.21, ал.1, т.8 от ЗМСМА, чл.14, ал. 8 от ЗОС и чл.18, ал. 2 от Наредбата за изменение и допълнение на Наредба за реда за придобиване, управление и разпореждане с общинско имущество по чл.8, ал.2 от Закона на общинска собственост приема доклада на лицензирания оценител за изготвена пазарна наемна цена в размер, както следва:
- За канцелария с южно изложение № 8 с полезна площ 13,76 кв.м - 74,0 лева/ месец без ДДС (седемдесет и четири лева и 0 стотинки) или 88,80 лева/ месец с включен ДДС (осемдесет и осем лева и 80 стотинки).
- За канцелария със северно изложение № 9 с полезна площ 11,40 кв.м - 63,0 лева/ месец без ДДС (шестдесет и три лева и 0 стотинки) или 75,60 лева/ месец с включен ДДС (седемдесет и пет лева и 60 стотинки).

3. На основание чл.21, ал.1, т.8 от ЗМСМА, чл.14, ал.7 и ал.8 от ЗОС и чл.18, ал. 1 и ал. 2 от Наредбата за изменение и допълнение на Наредба за реда за придобиване, управление и разпореждане с общинско имущество по чл.8, ал.2 от Закона на общинска собственост дава съгласие за провеждане на публичен търг с тайно наддаване за отдаване под наем за срок от 10 (десет) години и определя начална тръжна цена за имотите в размер, както следва:

- За канцелария с южно изложение № 8 с полезна площ 13,76 кв.м - 74,0 лева/ месец без ДДС (седемдесет и четири лева и 0 стотинки) или 88,80 лева/ месец с включен ДДС (осемдесет и осем лева и 80 стотинки).
- За канцелария със северно изложение № 9 с полезна площ 11,40 кв.м - 63,0 лева/ месец без ДДС (шестдесет и три лева и 0 стотинки) или 75,60 лева/ месец с включен ДДС (седемдесет и пет лева и 60 стотинки).

4. Възлага на кмета на Община Белене да извърши всички необходими правни и фактически действия за законосъобразното провеждане на процедурата.

Гласували поименно 13 общински съветници:
ЗА: 13 (д-р Бистра Павловска, инж. Валери Босилков, Веселка Врайкова, Веско Манолов, инж. Иво Кондров, Евелина Михова, Илиян Шалварков, Калоян Прокопиев, Магдалена Вълкова, инж. Момчил Линов, д-р Невена Александрова, Николай Арабаджиев, Юлиян Господинов)

ВЪЗДЪРЖАЛ СЕ: няма 
ПРОТИВ: няма 
ПРИЕМА СЕ

ДЕВЕТА ТОЧКА:

Предложение от Милен Павлов Дулев – кмет на община Белене относно трансформиране на средства от целевата субсидия за капиталови разходи в трансфер за други целеви разходи на общината за извършване на неотложни текущи ремонти на улична мрежа за 2025 година.

Докладва Милен Дулев – кмет на община Белене.
	     Д-р Павловска даде думата за становища.
Николай Арабаджиев – председател на ПК „Икономика, бюджет, финанси и програми за финансиране“ представи становището на комисията. При 7 присъствали, 7 са гласували „ЗА“.
Юлиян Господинов попита кога може да се очаква реален старт на работата.
Милен Дулев отговори, че август месец се планира началото на ремонтите дейности, а до празниците на града трябва да са завършени.

Д-р Павловска пристъпи към поименно гласуване.

РЕШЕНИЕ №54

На основание чл.21 ал.1 т.6 от ЗМСМА, във връзка с чл. 58 от Закона за държавния бюджет на Република България за 2025 год. и чл.59 от ПМС 28 от 2025 година за изпълнение на държавния бюджет на Република България  за 2025г и чл. 60, ал. 1 от АПК, Общински съвет – Белене:

 1. Дава съгласие 150 000 ( сто и петдесет хиляди) лева от целевата субсидия за капиталови разходи за 2025 г.  да се трансформират в трансфер за други целеви разходи на общината за извършване на неотложни текущи ремонти на улична мрежа  в община Белене за 2025 година. 

2. Одобрява Доклад от Кмета на общината относно Трансформиране на целевата субсидия за капиталови разходи в трансфер за други целеви разходи съгласно чл. 58 от Закона за Държавния бюджет на Република България за 2025 г.

3. Дава съгласие  кмета на Община Белене да направи предложение до министъра на финансите за трансформиране на средства от целевата субсидия  за капиталови разходи в трансфер за други целеви разходи на общината за извършване на неотложни текущи ремонти на уличната мрежа в Община Белене съгласно Справка за трансформиране на средства от целева субсидия за капиталови разходи за финансиране на разходи за текущи ремонти ,изготвена по образец съгласно Приложение № 8 към чл. 59, ал.3, т1 от ПМС 28 от 2025 година, неразделна част от решението.

4. Дава съгласие  кмета  на  Община  Белене  да  проведе обществена поръчка за избор на изпълнител  за текущи ремонтни дейности на обектите, включени в Справката – Приложение № 8, към т. 2 от настоящото решение, при условията на чл.114 от Закона за обществените поръчки, като при изпълнение на сключения договор да се спазват изискванията на чл.128, ал.1 от Закона за публичните финанси. 
5. На основание чл. 60, ал.1 от АПК Общински съвет – Белене допуска предварително изпълнение на решението от деня на приемането му, за да се защитят важни обществени интереси.

МОТИВИ за допускане за предварително изпълнение: Съгласно чл.59, ал.1 от ПМС 28/2025 , по реда на чл. 58 от Закона за държавния бюджет на Република България за 2025 г., целевата субсидия за капиталови разходи по чл. 53, т. 1  може да бъде трансформирана в срокове до 30 май 2025 г., до 15 юли 2025 г., до 15 септември 2025 г. и до 15 октомври 2025 г. Съгласно чл. 59, ал. 2 от ПМС № 28 от 2025 г. предложението на кмета на общината до министъра на финансите може да се направи най-късно до седем работни дни преди определените по-горе срокове. В случай, че същото не бъде внесено  до министъра на финансите в посочения по – горе срок  (до 15 юли 2025 г.) , следващият срок в който можем да направим предложението, а именно до 15 септември 2025 г. започва есенно - зимния сезон. През този   и следващия период трудно  би могъл да се реализира текущ ремонт на уличната пътна мрежа, предмет на интервенцията.  Предвиденото изкърпване на част от улична мрежа е от особено важен обществен интерес, тъй като ще възстанови компрометирани улични участъци, с което ще се подобри транспортната свързаност и достъпност в населеното място и жизнената среда, като цяло без за това да се използват собствени приходи на общината. С оглед приоритетната нужда от реализирането на конкретното предложение и предвидения значителен ресурс, който ще бъде предоставен безвъзмездно на община Белене и който същата не е в състояние да отдели от собствения си ограничен бюджет, е необходимо да се допусне предварително изпълнение на решението на общинския съвет. Това ще даде възможност за своевременно подаване на предложение от община Белене и осигуряване на изпълнението му в полза на местната общност.
Гласували поименно 13 общински съветници: 
ЗА: 13 (д-р Бистра Павловска, инж. Валери Босилков, Веселка Врайкова, Веско Манолов, Евелина Михова, инж. Иво Кондров, Илиян Шалварков, Калоян Прокопиев,  Магдалена Вълкова, инж. Момчил Линов, д-р Невена Александрова, Николай Арабаджиев, Юлиян Господинов)
ВЪЗДЪРЖАЛ СЕ: няма 
ПРОТИВ: няма

ПРИЕМА СЕ

ДЕСЕТА ТОЧКА:
	
	Предложение от Юлиян Атанасов Господинов – председател на Комисия за предотвратяване и установяване на конфликт на интереси при Общински съвет-Белене относно Доклад от проверка на декларации по § 2, ал. 5 от Допълнителните разпоредби на Закона за противодействие на корупцията (ЗПК), съгласно чл. 3, ал. 8 от Наредбата за организацията и реда за извършване на проверки на декларации и установяване на конфликт на интереси (НОРИПДУКИ) на Постоянна комисия по предотвратяване и установяване конфликт на интереси при Общински съвет - Белене

Докладва Юлиян Господинов - председател на Комисия за предотвратяване и установяване на конфликт на интереси при Общински съвет-Белене като обобщи, че декларациите са подадени в срок и комисията е спазила своите задължения.

Д-р Павловска пристъпи към гласуване.

РЕШЕНИЕ №55

На основание чл. 21, ал. 1, т. 23 от ЗМСМА, приема доклада от извършената проверка на декларации по § 2, ал. 5 от Допълнителните разпоредби на Закона за противодействие на корупцията (ЗПК), съгласно чл. 3, ал. 8 от Наредбата за организацията и реда за извършване на проверки на декларации и установяване на конфликт на интереси (НОРИПДУКИ) на Постоянна комисия по предотвратяване и установяване конфликт на интереси при Общински съвет - Белене, за сведение.

ПРИЛОЖЕНИЕ: Доклад от проверка на декларации по § 2, ал. 5 от Допълнителните разпоредби на Закона за противодействие на корупцията (ЗПК), съгласно чл. 3, ал. 8 от Наредбата за организацията и реда за извършване на проверки на декларации и установяване на конфликт на интереси (НОРИПДУКИ) на Постоянна комисия по предотвратяване и установяване конфликт на интереси при Общински съвет - Белене
Гласували 13 общински съветници: ЗА: 13
ВЪЗДЪРЖАЛ СЕ: няма
ПРОТИВ: няма 

ПРИЕМА СЕ

ЕДИНАДЕСЕТА ТОЧКА:
Изказвания, питания, становища и предложения от граждани.

Няма постъпили.

Д-р Павловска припомни за двата конкурса, които Общинският съвет обяви по повод 2 юни – Ден на Ботев и на загиналите за свободата и независимостта на България и 29 юни – Ден на река Дунав. Конкурсите бяха в свободен формат и интерпретация. Тя благодари на техническия сътрудник за предложените идеи и на ръководителите на децата, които са ги подкрепили да участват. Награждаването предстои на следващата сесия на Общинския съвет. Децата ще бъдат поканени, поощрени и ще се запознаят с работата на съвета. 

Последва оживена дискусия между г-жа Красимира Диманова – кмет на кметство с. Петокладенци, Веселка Врайкова и кмета Милен Дулев. Г-жа Диманова постави въпроси по проблема с водата в селото.

Веселка Врайкова като представител на ВиК максимално подробно даде отговор на така представените въпроси, като увери, че правят всичко възможно според наличните средства и човешки капацитет.

Юлиян Господинов подчерта, че тези въпроси следва да се поставят пред кмета и по компетенция, а не пред Общинския съвет.

Кмета използва възможността да покани всички на 01 юли на откриване на Туристическия информационен център при Автогарата и на фестивала на река Дунав от 26 до 29 юни 2025 г.






След като дневният ред беше изчерпан и така провелата се дискусия, д-р Павловска закри заседанието.

